
ДО

ОБЩИНСКИ СЪВЕТ

ЗЛАТОГРАД

ИНФОРМАЦИЯ
от Мирослав Митков Янчев – Кмет на Община Златоград

Относно: Представяне на План за устойчива енергия, климат и адаптация към измененията в климата  на Община Златоград, 2024-2030 г. 
УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В рамките на проект „Повишаване на способността на общините Димитровград, Любимец и Златоград да намалят емисиите на парникови газове и да се адаптират към променящия се климат“, изпълняван от Община Златоград в партньорство, с финансовата подкрепа на Програма „Опазване на околната среда и климатичните промени”, чрез ФМ на ЕИП 2014-2021 г., е разработен План за устойчива енергия, климат и адаптация към измененията в климата  за периода 2024-2030 г. Документът очертава местната политиката за преход към устойчиво на промените на климата и ефектите от тях общество. В рамките на документа е разработен план за действие, който включва мерки в краткосрочен (до 2027 г.) и средносрочен (2030 г.) период.
Всички мерки имат за цел постигането на две специфични цели:
· Специфична цел 1 – устойчива енергия и климат (намаляване на емисиите на парникови газове), които да бъдат постигнати на територията на общината чрез реализацията на определени мерки.

· Специфична цел 2 – адаптация (намаляване на уязвимостта и рисковете от последствията от изменение на климата и от екстремни климатични явления) към климатичните промени, които да бъдат постигнати на територията на общината чрез реализацията на определени мерки.

При определянето на мерките, които да се включат в плана за действие, са използвани резултати от:

· извършен аналитичен преглед на общински планови документи;
· проучване на добри практики от Норвегия за прилагане на мерки свързани със смекчаването и адаптацията към климатичните промени;
· предоставени препоръки от IOWA AS, Норвегия относно включването на мерки за смекчаването и адаптацията към климатичните промени, базирани на добрите практики.
За всяка мярка е определена индикативна стойност на бюджет, източниците на финансиране, срокът за изпълнение, очакваните резултати, индикаторите за изпълнение и отговорните институции за изпълнение.

Планът за устойчива енергия, климат и адаптация към измененията в климата е развиващ се документ. Неговият обхват и параметри на мерките могат да се актуализират и допълват във времето. За всички мерки от плана за действие, които са на ниво проектна идея или в процес на разработване, са изготвени проектни фишове, които са представени в приложение №1 към него. Изготвянето на плана се предхожда от аналитичен преглед на общински програмни документи, както действащи, така и с изтекъл срок на действие, по отношение на заложените в тях мерки, насочени към смекчаване и адаптация. Докладът, съдържащ изводи и препоръки от извършения преглед и оценка на програмните документи на община Златоград, е представен като приложение №2 към плана.
С изпълнението на мерките от плана за действие Община Златоград може да постигне намаляване на емисиите на парникови газове с най-малко 613 т CO2e/год.
Приложениe:
1. Проект на План за устойчива енергия, климат и адаптация към измененията в климата  на Община Златоград, 2024-2030 г., ведно с приложения№1 и №2.
С уважение,

МИРОСЛАВ ЯНЧЕВ   
Кмет на Община Златоград
Изготвил:   
Главен експерт ЕиП
Съгласувал: 
Директор на дирекция ИР, ОП, СД и ВО




В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

